Videopelien historia

Historia 

* kolikkopelien kulta-aika
* vuoden 1983 videopelilama
* videopelien historia


Pelikonsolit 

* 1. sukupolven pelikonsolit (1972–1977)
* 2. sukupolven pelikonsolit (1976–1984)
* 3. sukupolven pelikonsolit (1983–1992)
* 4. sukupolven pelikonsolit (1987–1996)
* 5. sukupolven pelikonsolit (1993–2006)
* 6. sukupolven pelikonsolit (1998–2013)
* 7. sukupolven pelikonsolit (2005–2017)
* 8. sukupolven pelikonsolit (2012–nykyhetki)
* 9. sukupolven pelikonsolit (2020–nykyhetki)

 **Lisää peliartikkeleita Videopelien teemasivulla** 

**Pelikonsolien kahdeksas sukupolvi** on jatkoa seitsemännen sukupolven konsoleille. Kahdeksannen sukupolven konsoleista ensimmäinen oli Wii U, joka julkaistiin vuoden 2012 neljännellä neljänneksellä. Sony julkisti oman PlayStation 4 -konsolinsa 20. helmikuuta 2013 ja markkinoille se tuli 15. marraskuuta. Xbox 360:n seuraaja Xbox One, julkaistiin 21. toukokuuta 2013 ja sen myynti aloitettiin marraskuussa. Nintendo Switch jatkaa Wii Un kehityssuuntaa kädessä pidettävälle telakoitavalle laitteelle.

Käsikonsoleilla sukupolvi alkoi helmikuussa 2011 Nintendo DS:n seuraajan, Nintendo 3DS:n julkaisun yhteydessä. PlayStation Portablen seuraaja, PlayStation Vita, julkaistiin joulukuussa 2011 Japanissa ja Länsimaissa helmikuussa 2012.

Historia
--------

Ensimmäisen kahdeksannen sukupolven konsolin julkaisi Nintendo, jonka Wii U julkaistiin marraskuussa 2012. Siinä on uutuutena kosketusnäytöllinen Wii U GamePad, jonka avulla voi täydentää päänäytön peliä tai toistaa peliä suoraan näytöltä. Se toimii itsenäisenä ilman televisiota. Ohjaimessa on myös kiihtyvyydentunnistin liikeohjausta varten, gyroskooppi, kamera, kaksi analogista tattia sekä sisäänrakennettu mikrofoni, ja se tukee NFC-yhteyttä, jota voidaan käyttää muun muassa langattomaan luottokortilla maksamiseen.*lähde?* Wii U:n valmistus lopetettiin tammikuussa 2017. Konsoli myi maailmanlaajuisesti 13,56 miljoonaa kappaletta, vähiten kaikista Nintendon pelikonsoleista.

Microsoftin uusi konsoli, Xbox One esiteltiin kesäkuussa 2013. Xbox Onen mainostettiin olevan pelikonsolin sijaan kodin viihdekeskus, jossa on pelikoneen lisäksi PC-tietokone ja mahdollisuus katsella kaapelitelevisiota lisämaksusta. Laitteeseen kuuluu kiinteänä edellisen Xboxin lisävarusteena tunnettu Kinect-liikkeentunniskamera, johon on lisätty myös äänentunnistus. Xbox Onen sanottiin vaativan toimiakseen nettiyhteyden vähintään 24 tunnin välein, minkä lisäksi sen pelien jälleenmyynnille ja jakamiselle on asetettu rajoituksia. Tämä aiheutti laajaa kritiikkiä kuluttajien suunnalta, ennen kuin konsolia edes julkaistiin.

Sonyn PlayStation 4 esiteltiin vain hieman Xbox Onen jälkeen. Microsoftin saaman kritiikin johdosta Sony ilmoitti näyttävästi, ettei se tule asettamaan pelien jälleenmyynnille tai jakelulle rajoituksia. PlayStation 4 ei myöskään vaadi jatkuvaa nettiyhteyttä. PlayStation 4:n pelaaja voi jakaa pelikokemuksiaan sosiaalisessa mediassa pelin aikana erityisellä näppäimellä, joka sisältyy konsolin peliohjaimeen. Verkkopelaaminen on muuttunut maksulliseksi. Sony julkaisi lokakuussa 2016 PlayStation VR -virtuaalitodellisuuslasit, jotka ovat yhteensopivat PlayStation 4:n kanssa. Ne vaativat PlayStation-kameran toimiakseen.

Sekä Xbox One että PlayStation 4 käyttävät AMD:n Jaguar-suoritinta, joka perustuu AMD APU -suoritinmallistoon ja käyttää PC-tietokoneissa käytettyä x86-64-käskykantaa. Xbox One on yhteensopiva edellisen konsolin kanssa, kun taas Playstation 4 ei ole yhteensopiva edellisen konsolin kanssa.

Nintendon kehittämä Nintendo Switch paljastettiin trailerilla lokakuussa 2016. Siinä on uutuutena irrotettavat joy-con-ohjaimet, joita voi käyttää sekä kannettavana taulutietokoneen kaltaisena että telakoituna kotikonsolina, joka kytketään televisioon. Ohjaimissa on liiketunnistimet ja HD Rumble -tuki. Laitteella voi myös pelata verkossa toisiaan vastaan kasvokkain. Switch julkaistiin maailmanlaajuisesti 3. maaliskuuta 2017. Se ei ole teknisesti tehokkaampi kuin kilpailijansa ja ydinominaisuus onkin kuljetettavuus.

Sony julkaistu vuonna 2016 PlayStation 4 Pro -mallin päivityksenä, jossa suorituskykyä on nostettu. Malli käyttää samaa arkkitehtuuria kuin aiempi malli. Pelien odotetaan toimivan yhteensopivasti uudella mallilla ilman muutoksia, ja osalle peleistä julkaistaan päivitys lisätyn suorituskyvyn käyttämiseksi.

Microsoft esitteli kesäkuussa 2017 E3 2017 -tapahtumassa Xbox One X -päivitysmallin kilpailijaksi PlayStation 4 Pro -mallille.

Vertailu
--------

| Nimi | Wii U | PlayStation 4 | Xbox One | Nintendo Switch |
| --- | --- | --- | --- | --- |
| Konsoli |  |  |  |  |
| Julkaisuhinta | **Basic**299,99 USD319,00 €348,00 AUD26 250 ¥**Deluxe/Premium**349,99 USD379,00 €428,00 AUD31 500 ¥ | **Julkaisumalli**399 USD399 €549 AUD**Slim**299 USD**Pro**399 USD | **Julkaisumalli**499 USD499 €599 AUD | **Julkaisumalli**299 USD |
| Julkaisupäivä | * NA 18. marraskuuta 2012
* EU 30. marraskuuta 2012
* AUS 30. marraskuuta 2012
* JP 8. joulukuuta 2012
 | * NA 15. marraskuuta 2013
* EU 29. marraskuuta 2013
 | * EU 22. marraskuuta 2013

(21 valtiota)* NA 22. marraskuuta 2013
 | * WW 3. maaliskuuta 2017
 |
| Media | Wii U optinen levy, 25GB | Blu-ray, DVDBlu-ray 6× CAV, DVD 8× CAV | Blu-ray, DVD | Secure Digital muistikortti (microSD, microSDHC, microSDXC) |
| Oheislaitteet |  | PlayStation VR | Kinect |  |
| Parhaiten myynyt peli | Mario Kart 8, 7,6 miljoonaa kappaletta (14. lokakuuta 2017) | Grand Theft Auto V, 15,56 miljoonaa kappaletta (23. heinäkuuta 2017) | Call of Duty: Black Ops 3, 7,32 miljoonaa kappaletta (23. heinäkuuta 2017) | Mario Kart 8 Deluxe, 38,74 miljoonaa kappaletta (30. syyskuuta 2021) |

Muut
----

* Ouya
* Steam Machine

Lähteet
-------

1. ↑  Xbox 720 Rumors: 'Xbox Infinity' The Real Name Of Microsoft's Next-Gen Gaming Console? *ibtimes.com*.
2. ↑  Nintendo signals end for Wii U *BBC News*.  20.1.2017. BBC. Viitattu 9.7.2017. (englanniksi)
3. ↑  The Wii U has sold through 13.5 million units, making it officially Nintendo’s worst-selling console *VG247*.  1.2.2017. Viitattu 9.7.2017. (englanniksi)
4. ↑  Stuart, Keith: Xbox One DRM restrictions dropped after gamer outcry The Guardian. Viitattu 16.6.2017.
5. ↑  Pino, Nick: PlayStation VR review *TechRadar*.  13.1.2017. Viitattu 22.1.2017. (englanniksi)
6. ↑  Peckham, Matt: Nintendo Switch: Everything You Need to Know *Time*.  13.1.2017. Viitattu 13.1.2017.
7. ↑  Andrew Webster: Sony announces PlayStation 4 Pro with 4K HDR gaming for $399 *The Verge*.  7.9.2016. Viitattu 17.9.2016.
8. ↑  PlayStation 4 Pro: Every PlayStation 4 Pro-compatible game so far *VentureBeat*.  9.11.2016. Viitattu 9.7.2017. (englanniksi)
9. ↑  First Click: Are Sony and Microsoft's new consoles PC gone mad? *The Verge*.  16.6.2016. Viitattu 9.7.2017. (englanniksi)
10. ↑  First impressions: Xbox One X doesn’t quite bring the "wow!" factor *Ars Technica*.  14.6.2017. Viitattu 9.7.2017. (englanniksi)
11. ↑  21 countries listed for Xbox One *gamesindustry.biz*.
12. ↑  Wii U Has 2GB of Main Memory, Discs Are 25GB *siliconera.com*.
13. ↑  Nintendo Top Selling Software Sales *nintendo.co.jp*.
14. ↑  The top-selling PlayStation 4 games (all figures in millions of units sold-through since launch). vgchartz.com. Viitattu 23.7.2017. (englanniksi)
15. ↑  Global sales (in millions of units) per game - Xbox One vgchartz.com. Viitattu 23.7.2017. (englanniksi)
16. ↑  Nintendo Top Selling Title Sales Units  30.09.2021. Nintendo. Viitattu 22.11.2021. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:History of video game consoles (eighth generation) 

Kahdeksannen sukupolven pelikonsolit

* GameStick
* PlayStation 4
* Wii U
* Xbox One
* Ouya
* Steam Machine
* Nintendo Switch